Ola Solberg

Ola Solberg () var ein norsk redaktør og politikar frå Heradsbygd i Elverum. Han representerte Arbeidarpartiet på Stortinget i tida 1928-45, vald frå kjøpstadene i Telemark og Vest-Agder.

Solberg var son til ein småbrukar og målar. Etter å ha fullført lærarskulen på Elverum i 1907, fekk han seg jobb i avisa Solungen. I 1909 arbeidde han som redaksjonssekretær i Bratsberg-Demokraten i Skien og 1910 i Osloavisa Sosial-Demokraten. Han slo seg til ro etter han tok over redaktørstillinga i avisa Sørlandet i Kristiansand i 1911. I 1924 flytta han til Arendal, der han redigerte avisa Tiden til han vart pensjonert.

Solberg sat i ei rad kommunale utval og styre, både medan han budde i Kristiansand og seinare i Arendal. Mellom anna var han forlikskommissær i Kristiansand og styreformann frå 1945 i Noregs Bank si avdeling i Arendal. Han var ordførar for Arendal bystyre 1945-47.

Frå 1928 var Solberg stortingsrepresentant frå valkrinsen som omfatta Notodden, Skien, Porsgrunn, Brevik, Kragerø, Risør, Arendal og Grimstad. Etter attval i dei tre etterfølgjande stortingsvala, vart han verande stortingsmann til 1945. I alle år på Stortinget var han medlem i Universitets- og fagskulekomiteen, som sekretær 1937-45.

Kjelder


Kategori:Stortingsrepresentantar for byane i Telemark og Aust-Agder
Kategori:Stortingsrepresentantar frå Ap
Kategori:Stortingsrepresentantar 1928-1930
Kategori:Stortingsrepresentantar 1931-1933
Kategori:Stortingsrepresentantar 1934-1936
Kategori:Stortingsrepresentantar 1937-1945
Kategori:Ordførarar i Arendal
Kategori:Ap-ordførarar i Aust-Agder
Kategori:Lokalpolitikarar i Kristiansand
Kategori:Ap-politikarar i Vest-Agder
Kategori:Norske redaktørar
Kategori:Folk frå Elverum